CELEX: 62009CN0158
Language: fi
Date: 2009-05-07 00:00:00
Title: Asia C-158/09: Kanne 7.5.2009 — Euroopan yhteisöjen komissio v. Espanjan kuningaskunta

1.8.2009   
            
            
               FI
            
            
               Euroopan unionin virallinen lehti
            
            
               C 180/26
            
         Kanne 7.5.2009 — Euroopan yhteisöjen komissio v. Espanjan kuningaskunta
   (Asia C-158/09)
   2009/C 180/45
   Oikeudenkäyntikieli: espanja
   
      Asianosaiset
   
   
      Kantaja: Euroopan yhteisöjen komissio (asiamiehet: I. Martinez del Peral Cagigal ja M. van Beek)
   
      Vastaaja: Espanjan kuningaskunta
   
      Vaatimukset
   
   
               —
            
            
               On todettava, että Espanjan kuningaskunta ei ole noudattanut direktiivin 2003/88/EY (1) 1 artiklan 3 kohdan ja direktiivin 93/104/EY (2) 18 artiklan a alakohdan, joka on pidetty voimassa direktiivin 2003/88/EY 27 artiklan 1 kohdalla, jota on luettava yhdessä tämän saman direktiivin liitteessä I olevan B osan kanssa, mukaisia velvoitteitaan, koska se ei ole antanut direktiivin 2003/88/EY noudattamisen edellyttämiä lakeja, asetuksia ja hallinnollisia määräyksiä julkishallinnon muun kuin siviilihenkilöstön osalta
            
         
               —
            
            
               Espanjan kuningaskunta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Direktiivin 2003/88/EY tavoitteena on vahvistaa turvallisuutta ja terveyttä koskevat vähimmäisvaatimukset työajan järjestämistä varten. Se korvaa kodifioivana direktiivinä direktiivin 93/104/EY, sanotun kuitenkaan rajoittamatta siirtymäaikoja koskevia jäsenvaltioiden velvoitteita.
   Direktiivin 2003/88/EY täytäntöönpanotoimet, jotka Espanjan viranomaiset ovat ilmoittaneet komissiolle, eivät sisällä direktiivin noudattamisen edellyttämiä lakeja, asetuksia ja hallinnollisia määräyksiä julkishallinnon muun kuin siviilihenkilöstön osalta.
   Direktiivin 2003/88/EY 1 artiklan 3 kohdassa säädetään, että direktiiviä sovelletaan kaikkeen direktiivin 89/391/ETY (3) 2 artiklassa tarkoitettuun yksityiseen ja julkiseen toimintaan; se sisältää tiettyjä poikkeuksia erityisiin julkisiin tehtäviin kuten asevoimiin tai poliisivoimiin tai tiettyihin väestönsuojelun erityistoimiin liittyvien erityispiirteiden vuoksi. Yhteisöjen tuomioistuimen oikeuskäytännön mukaan yhteisön lainsäätäjän käyttämä kriteeri direktiivin 89/391/ETY soveltamisalan määrittämiseksi ei perustu työntekijöiden kuulumiseen direktiivin 2 artiklassa mainituille eri tehtäväaloille kokonaisuutena tarkasteltuina, vaan yksinmaan työntekijöiden mainituilla aloille suorittamien tiettyjen erityistehtävien erityispiirteisiin.
   Näin ollen kantaja katsoo, ettei ole mitään epäilystä siitä, että direktiiviä 2003/88/EY sovelletaan julkishallinnon muuhun kuin siviilihenkilöstöön ja sen puitteissa Guardia Civiliin, joten tätä alaa koskevien siirtymäsäännösten puuttuminen merkitsee mainitun direktiivin rikkomista.
   
      (1)  Tietyistä työajan järjestämistä koskevista seikoista 4.11.2003 annettu Euroopan parlamentin ja neuvoston direktiivi 2003/88/EY (EUVL L 299, s. 9).
   
      (2)  Tietyistä työajan järjestämistä koskevista seikoista 23.11.1993 annettu neuvoston direktiivi 93/104/EY (EYVL L 307, s. 18).
   
      (3)  Toimenpiteistä työntekijöiden turvallisuuden ja terveyden parantamisen edistämiseksi työssä 12.6.1989 annettu neuvoston direktiivi 89/391/ETY (EYVL L 183, s. 1).